IN407A 2017/716-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR DE A IGREXA, OROSO, CONCELLO DE A CAÑIZA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/06/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG de 15 de xaneiro de 2018, no BOP do 15 de xaneiro de 2018, no xornal Faro de Vigo de 24 de xaneiro de 2018, no BOE de 26 de febreiro de 2018 e no taboleiro de anuncios do concello de A Cañiza. Durante o mencionado trámite recibiuse a seguinte alegación: Con data 25 de xaneiro de 2018 D. Martin Thomas Viorel Ionel Moutaoukil Secchi, presenta escrito de alegacións nesta xefatura territorial en relación co expediente IN407A 2017/716-4, “LMT cambio sección FRI808 e CT A Igrexa (A Cañiza)”, no que indica, básicamente, que procede a expropiación total da finca ou ao menos a expropiación do terreo ocupado completamente pola nova liña. Con data 15 de febreiro de 2018, D. Jorge Martin Casamada Campandegui, en representación da empresa Unión Fenosa Distribución SA, contesta as alegacións presentadas indicando que non procede a expropiación total xa que non se cumpren os requisitos regulados no artigo 152 do Real decreto 1955/2000, de 1 de decembro, y que non se modifican as afeccións existentes sobre o predio nº 2, polo que non se aumentan as servidumes existentes. Unha vez examinados ambos escritos conclúese polos servizos técnicos da Xefatura Territorial que, tendo en conta o artigo 152 “Expropiación a instancia del dueño del predio sirviente” do Real decreto 1955/2000, de 1 de decembro, o reclamante non xustifica as causas concretas determinantes dos perxuizos económicos como consecuencia da alteración das condicións fundamentais da explotación da finca. Así mesmo cabe indicar que según o plano do proxecto 10/15 “Plano de perfil 01”, a liña segue o trazado existente e os vanos que sobrevoan o predio nº 2 teñen unha lonxitude menor do indicado no trazado existente po lo que non supon un aumento da servidume de voo. Respecto á valoración dos bens e dereitos obxeto de expropiación, forma parte do proceso expropiatorio regulado na Ley de 16 de decembro de 1954 de expropiación forzosa e no seu regulamento de desenrolo. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 7 de xuño de 2018 O xefe territorial Ignacio Rial Santomé